Ужо на другі дзень павіншаваць шчаслівую матулю завіталі намеснік старшыні райвыканкама Валянціна Рандарэвіч, старшыня раённай арганізацыі грамадскага аб’яднання “Белая Русь” Алена Тулоўская, начальнік аддзела ЗАГС Ірына Баговіч, дырэктар РУП ЖКГ “Докшыцы-камунальнік” Дзмітрый Каляга разам з прадстаўнікамі прафсаюза арганізацыі. Расчуленая Ала прымала віншаванні, кветкі, падарункі і першы дакумент дачушкі – пасведчанне аб нараджэнні. Потым яна падзялілася радасцю ад таго, што немаўлятка з’явілася на свет менавіта ў райцэнтры, бо дома, як кажуць, і сцены дапамагаюць, і падзячыла медперсаналу за належны догляд.